ئاژانسو هاوارنیوزی ۋەڵاشکەرڎۊ، سوپاو ئەرەگیری ترکی چەتەکۍ سوریایش بە جەم جە عەفرین و عەزاز و چن مەنتیقېوە تەرۊ فاڕېنۍ پۍ تورکیای بەمەبەسو دەنگدای بە ئەردۊغانی.
ئاژانسەکە ئاماژەش پانەی کەرڎەن، ئا چەتۍ بە جەم و بە ترۊمبېلەکا ئاکەپەی بریېنۍ پۍ دەنگدای.
ئاماژەش پانەیچ کەرڎەن، ئا چەتۍ ۋەڵتەر ئشناسنامەشا پۍ وەشکریان و مافو دەنگدایشا جە ھورچنیەکانە پنەدریان و جە ١٢و ئایارو ٢٠٢٣ ېنە فاڕیېنۍ پۍ تورکیای.
حەرپاسە چەتەکۍ جە مەرزو حەمامی جە مەنتیقەو جندرێسی جە عەفرین و مەرزو باب سەلامی و مەرزو حیواری کیلسی جە عەزازیۊ پڕېنۍ پۍ تورکیای بەمەبەسو دەنگدای بە ئەردۊغانی.
بەپاو زانیاری و سەرچەمەکا، نامۍ ئا گروپا کە فاڕیېنۍ پۍ تورکیای پی جۊرەنە:
فەهیم عیسا: گروپو سوڵتان موراڎی
مەعتەز رەسلان: جەیشو نوخبەی
ئەبو عەلی سجوو: جەبهەو شامیی
ئەبو حاتم ئەلشقرا: ئەحرار شەرقیە
مستەفا سیجری: فیرقەو معتسەمی
سەیف ئەبوبەکر: فیرقەو حەمزەی
یاسر عەبدولرەحیم: فەیلەقی مەجد
محەمەد جاسم ئەبو عەمشە: لیواو سلێمان شای
ئەحمەد حەمادی: وەرپەرسو وەزارەتو وەرگیری
ھ . ش
